પુરાતત્ત્વ ખાતાના ડાયરેક્ટર વાય.એસ. રાવત નિવૃત્ત થયા પછી ફરી ચાર્જમાં આ હોદ્દો સંભાળી રહ્યા છે. તેઓએ કચ્છની પુરાતત્ત્વીય વિરાસતની જાળવણી અંગે વાત કરતાં સ્ટાફની કમીની વાત જ દોહરાવી હતી. તેમણે જણાવ્યું હતું કે, ‘ખાતામાં અનેક જગ્યાઓ ખાલી છે. તે ભરવાની પ્રક્રિયા ચાલુ છે. થોડા સમય પહેલાં પુરાતત્ત્વ અને સંગ્રહાલયોનો વિભાગ એક થતાં ભરતીના નિયમોમાં ફેરફાર કરવા પડ્યા છે. નજીકના સમયમાં જગ્યાઓ ભરાઈ જશે.’